Finsoffat

Finsoffat on suomalainen perheyritys, joka on valmistanut sohvia vuodesta 1970.

Finsoffien sohvat valmistetaan Keravalla Lahden moottoritien varrella. Tehtaan yhteydessä on myös tehtaanmyymälä. Lisäksi Finsoffilla on myymälät Vantaan Porttipuiston liikekeskuksessa ja Helsingin keskustassa Annankadulla. Sohvamallistoon kuuluu muun muassa erilaisia sohvia, sänkyjä, sohvapöytiä ja sisustustuotteita.

Keravan Yrittäjät ry valitsi vuonna 2016 yrityksen vuoden yrittäjäksi.

Historia 
Vuonna 1970 Linnea ja Martti Honkanen perustivat Kellokoskelle huonekaluvalmistamon, jonka toiminta keskittyi aluksi sohvan runkojen ja muiden huonekalujen valmistukseen muille verhoilijoille ja valmistajille. Ensimmäiset vuodet yritys toimi Honkasten pihapiirissä olevassa navetassa. Vuonna 1971 alkoi sohvien verhoilu ja ensimmäinen ompelija palkattiin. Vuonna 1975 Martti Honkanen rakensi isomman verhoomon Kellokoskelle Rajalinnan teollisuusalueelle. Myöhemmin Finsoffat keskittyi vain sohvien tuotantoon.

2000-luvun alku 
Kun kysyntä kasvoi, tuotantotilat Kellokoskella kävivät ahtaaksi. Vuonna 2005 Finsoffien perustajien poika Jarmo Honkanen ryhtyi yrittäjäksi.

Uusien toimitilojen rakennus aloitettuun Keravalla vuonna 2006. Tiloihin muutettiin vuonna 2008. Samana vuonna Finsoffat avasi ensimmäisen oman myymälän uusien toimitilojensa yhteyteen.

2010-luku 
Vuonna 2012 Finsoffat avasi uuden tehtaanmyymälän Vantaan Porttipuiston liikekeskukseen. Vuonna 2016 Keravan tehdasta ja tehtaanmyymälää laajennettiin. Uusi myymälä avattiin Helsinkiin syksyllä 2021 Annankadun ja Kalevankadun kulmaan.

2020-luku
Ornamon ja Puuteollisuusyrittäjät ry:n Suomalainen huonekalu -suunnittelukilpailussa Finsoffatin valmistama Uoma-tuote pääsi finaaliin. Sen olivat suunnitelleet Heikki Herranen ja Minna Siikaluoma Uoma on julkisten tilojen istuin.

Lähteet

Aiheesta muualla
 Jarmo Honkanen, Finsoffat: – Tyydytystä saa uusista, toimivista ratkaisuista Yritysesittely. Wixsite.com
Suomalaiset huonekaluvalmistajat
Suomalaiset perheyritykset